VSL Sklep I Cp 274/2023
Datum: 2023-02-17T01:00:00.000+01:00
ecli: ECLI:SI:VSLJ:2023:I.CP.274.2023
sodisce: Višje sodišče v Ljubljani
oddelek: Civilni oddelek
institut: predlog za zdravljenje brez privolitve na podlagi sklepa sodišča - zavrnitev predloga - pravni interes za pritožbo - pomanjkanje pravnega interesa za pritožbo - nedovoljena pritožba - zavrženje pritožbe kot nedovoljene - zavrženje pritožbe zaradi pomanjkanja pravnega interesa
jedro: Pritožnikov interes, da ne bo proti svoji volji nameščen na oddelek pod posebnim nadzorom psihiatrične bolnišnice, je bil realiziran z izdajo odločbe sodišča prve stopnje, ki je predlog za takšno namestitev zavrnilo. To pomeni, da pritožnik nima pravovarstvenega interesa za pritožbo zoper sklep, s katerim je bil predlog, da se ga v nasprotju z njegovo voljo namesti na oddelek pod posebnim nadzorom psihiatrične bolnišnice, zavrnjen.
zveza: ZNP-1 člen 42. ZPP člen 343, 343/4, 352

## Jedro

Pritožnikov interes, da ne bo proti svoji volji nameščen na oddelek pod posebnim nadzorom psihiatrične bolnišnice, je bil realiziran z izdajo odločbe sodišča prve stopnje, ki je predlog za takšno namestitev zavrnilo. To pomeni, da pritožnik nima pravovarstvenega interesa za pritožbo zoper sklep, s katerim je bil predlog, da se ga v nasprotju z njegovo voljo namesti na oddelek pod posebnim nadzorom psihiatrične bolnišnice, zavrnjen.

## Izrek

Pritožba se zavrže.

## Obrazložitev

1. V izpodbijanem sklepu je sodišče zavrnilo predlog Psihiatrične bolnišnice A. za sprejem B. B. na zdravljenje v psihiatrično bolnišnico na oddelek pod posebnim nadzorom brez privolitve.

2. Odločitev sodišča izpodbija zadržana oseba z laično pritožbo. Navaja, da je v bolnišnici nezakonito in se želi preseliti v zavetišče za brezdomce v C. 3. Pritožba ni dovoljena.

4. Sodišče prve stopnje je zavrnilo predlog Psihiatrične bolnišnice A. za sprejem pritožnika na zdravljenje na oddelek pod posebnim nadzorom. Iz vsebine pritožbe sledi, da pritožnik ne želi biti v bolnišnici.

5. Pritožnikov interes, da ne bo proti svoji volji nameščen na oddelek pod posebnim nadzorom psihiatrične bolnišnice, je bil realiziran z izdajo odločbe sodišča prve stopnje, ki je predlog za takšno namestitev zavrnilo. To pomeni, da pritožnik nima pravovarstvenega interesa za pritožbo zoper sklep, s katerim je bil predlog, da se ga v nasprotju z njegovo voljo namesti na oddelek pod posebnim nadzorom psihiatrične bolnišnice, zavrnjen.

6. Višje sodišče je zato njegovo pritožbo skladno z določilom 352. člena ZPP v zvezi z 42. členom ZNP-1 zavrglo.